Washington DC a votat dezincriminarea consumului de "ciuperci magice" și alte droguri psihedelice.
Washington DC, primul oraș din estul Statelor Unite, care a votat pentru dezincriminarea consumului de psihedelice. Activiștii spun că aceste droguri ajută la tratarea depresiei sau traumelor. Denver a fost primul oraș din SUA care a aprobat această măsură.
Rezidenții din Washington DC au fost de acord cu măsura de a dezincrimina consumul de "ciuperci magice" și alte droguri de origine psihedelică, relatează Fox 5.Măsura, numită Inițiativa 81, nu legalizează plantele și ciupercile psihedelice, ci acestea vor fi considerate una dintre cele mai mici priorități pentru poliție.Activiștii care au susținut inițiativa s-au bazat pe consumul în scop medical al psihedelicelor în contextul actual al pandemiei de coronavirus. Ei spun că drogurile psihedelice pot fi utilizate pentru a trata depresia, traumele și dependența.Capitala Statelor Unite este primul oraș din estul țării care aprobă o astfel de măsură. Denver a fost primul oraș din SUA, în mai 2019, care a aprobat măsură, fiind urmat de Oakland și Santa Cruz din California.